ddrg/super_eurlex huggingface dataset:
(3)

Direktiva Sveta 2004/56/ES z dne 21. aprila 2004 o spremembah Direktive 77/799/EGS (7) zahteva od držav članic, da sprejmejo zakone in druge predpise, potrebne za uskladitev s to direktivo najpozneje do 1. januarja 2005. Te določbe se uporabljajo na področju neposrednega obdavčevanja, nekaterih trošarin in obdavčevanja zavarovalnih premij. Ker se Direktiva 77/799/EGS ne uporablja za trošarine, v skladu s to direktivo od 1. julija 2005 ni primerno, da bi bila obveznost držav članic sprejemati predpise, ki se v kratkem ne bodo več uporabljali. Torej je treba dovoliti državam članicam, da ne sprejmejo predpisov za izvajanje Direktive 2004/56/ES v zvezi s trošarinami, čeprav morajo sprejeti takšne predpise v zvezi z drugimi davki, za katere se uporablja Direktiva 77/799/ES.
Direktiva Komisije 2004/34/ES

z dne 23. marca 2004

o spremembi Priloge I in Priloge IIk Direktivi 96/74/ES Evropskega parlamenta in Sveta o tekstilnih imenih zaradi prilagajanja tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 96/74/ES Evropskega parlamenta in Sveta z dne 16. decembra 1996 o tekstilnih imenih [1] in zlasti člena 16(1) Direktive,

ob upoštevanju naslednjega:

(1) Direktiva 96/74/ES določa pravila, ki urejajo označevanje ali zaznamovanje izdelkov glede vsebnosti tekstilnih vlaken zaradi zagotavljanja varstva interesov potrošnika. Tekstilni izdelki se lahko dajejo na trg v Skupnosti le, če izpolnjujejo določbe navedene direktive.

(2) Ob upoštevanju nedavnih ugotovitev tehnične delovne skupine je zaradi prilagoditve Direktive 96/74/ES tehničnemu napredku vlakno polilaktid treba dodati na seznam vlaken iz prilog I in IIk navedeni direktivi.

(3) Direktivo 96/74/ES je torej treba ustrezno spremeniti.

(4) Ukrepi, predvideni s to direktivo, so v skladu z mnenjem Odbora za direktive o tekstilnih imenih in označevanju –

SPREJELA NASLEDNJO DIREKTIVO:

Člen 1

Direktiva 96/74/ES se spremeni, kakor sledi:

1. V Prilogi I se vstavi naslednja vrstica 33a:

"33a | polilaktid | Vlakno, oblikovano iz linearnih makromolekul, ki imajo v svoji verigi vsaj 85 % (po masi) estrskih enot mlečne kisline, nastalih iz sladkorja v naravnem stanju, in ki ima talilno temperaturo vsaj 135 °C." |

2. v Prilogi II se vstavi naslednja postavka 33a:

"33a | polilaktid | 1,50" |

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. marca 2005. Besedila teh predpisov nemudoma sporočijo Komisiji skupaj s korelacijsko tabelo med temi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati 20. dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 23. marca 2004

Za Komisijo

Erkki Liikanen

Član Komisije

[1] UL L 32, 3.2.1997, str. 38. Direktiva, spremenjena z Direktivo Komisije 97/37/ES (UL L 169, 27.6.1997, str. 74).

--------------------------------------------------
Direktiva Komisije 2003/80/ES

z dne 5. septembra 2003

o uvedbi simbola, ki označuje rok uporabnosti kozmetičnih izdelkov v Prilogi VIIIa k Direktivi Sveta 76/768/EGS

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaj držav članic v zvezi s kozmetičnimi izdelki [1], kakor je bila nazadnje spremenjena z Direktivo 2003/15/ES Evropskega parlamenta in Sveta [2],

ob upoštevanju Direktive 2003/15/ES in zlasti člena 1(11) Direktive,

ob upoštevanju naslednjega:

(1) Da bi izboljšali informacije za potrošnike, morajo kozmetični izdelki imeti natančnejše podatke o njihovi roku trajanja.

(2) Kozmetični izdelki, katerih rok uporabnosti je več kot 30 mesecev, morajo imeti navedeno, kako dolgo po odprtju so še uporabni, brez da škodujejo potrošniku.

(3) Zato je v členu 6(1)(c) Direktive Sveta 76/768/EGS predviden simbol, ki mu sledi zgoraj navedeni rok trajanja (v mesecih in/ali letih).

(4) Ukrepi, predvideni s to direktivo, so v skladu z mnenjem Stalnega odbora za kozmetične izdelke –

SPREJELA NASLEDNJO DIREKTIVO:

Člen 1

Priloga VIIIa k Direktivi 76/768/EGS vsebuje simbol, ki je v Prilogi k tej direktivi.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 11. septembra 2004. Komisiji takoj sporočijo besedilo teh predpisov in korelacijsko tabelo teh predpisov in te direktive.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati tretji dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 5. septembra 2003

Za Komisijo

Erkki Liikanen

Član Komisije

[1] UL L 262, 27.9.1976, str. 169.

[2] UL L 66, 11.3.2003, str. 26.

--------------------------------------------------

PRILOGA

Simbol, ki predstavlja odprt lonček za kremo, kakor je predvideno v členu 6(1)(c) Direktive Sveta 76/768/EGS [1].

+++++ TIFF +++++

[1] UL L 262, 27.9.1976, str. 169. Direktiva, kakor je bila nazadnje spremenjena s členom 1(3) Direktive 2003/15/ES.

--------------------------------------------------
Direktiva Komisije 2003/16/ES

z dne 19. februarja 2003

o prilagoditvi Priloge III k Direktivi Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 2003/1/EGS [2], in zlasti člena 8(2) Direktive,

po posvetovanju z Znanstvenim odborom za kozmetične izdelke in neprehrambne proizvode, ki so namenjeni potrošnikom (SCCNFP),

ob upoštevanju naslednjega:

(1) Znanstveni odbor za kozmetične izdelke in neprehrambne proizvode, ki so namenjeni potrošnikom, priporoča, da se musk ksilen lahko varno uporablja v kozmetičnih izdelkih, razen v izdelkih za ustno nego, do najvišjega dnevnega teoretično absorbiranega odmerka približno 10 μg/kg/dan.

(2) SCCNFP priporoča, da se musk keton lahko varno uporablja v kozmetičnih izdelkih, razen v izdelkih za ustno nego, do najvišjega dnevnega teoretično absorbiranega odmerka približno 14 μg/kg/dan.

(3) Do dokončanja ocene tveganja teh dveh snovi v skladu z Uredbo Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi [3], sta obe snovi začasno, do 28. februarja 2003, vključeni v del 2 Priloge III k Direktivi 76/768/EGS.

(4) Ocena tveganja še ni dokončana v skladu z zgoraj navedeno uredbo. Obdobje vključitve musk ksilena in musk ketona v del 2 Priloge III k Direktivi 76/768/EGS je zato treba podaljšati.

(5) Ukrepi, predvideni v tej direktivi, so v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju s kozmetičnimi izdelki –

ODLOČILA NASLEDNJE:

Člen 1

Datum " 28.2.2003" se za referenčni številki 61 in 62 v stolpcu g dela 2 Priloge III k Direktivi 76/768/EGS nadomesti z datumom " 30.9.2004".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 28. februarja 2003. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati tretji dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 19. februarja 2003

Za Komisijo

Erkki Liikanen

Član Komisije

[1] UL L 262, 27.9.1976, str. 169.

[2] UL L 5, 10.1.2003. str. 14.

[3] UL L 84, 5.4.1993, str. 1.

--------------------------------------------------
Direktiva Komisije 2001/6/ES

z dne 29. januarja 2001

o tretji prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [1], kakor je bila nazadnje spremenjena z Direktivo Evropskega parlamenta in Sveta 2000/62/ES [2], in zlasti člena 8 direktive,

ob upoštevanju naslednjega:

(1) Priloga k Direktivi 96/49/ES vsebuje Pravilnik o mednarodnem železniškem prevozu nevarnega blaga, običajno znan kot "RID", kakor velja od 1. julija 1999.

(2) RID se ažurira vsaki dve leti in bo zato spremenjena različica začela veljati 1. julija 2001 s prehodnim obdobjem do 31. decembra 2002, razen za nevarno blago razreda 7 (radioaktivne snovi), za katero se prehodno obdobje konča 31. decembra 2001.

(3) Zato je treba spremeniti Prilogo k Direktivi 96/49/ES.

(4) Ukrepi, predvideni s to direktivo, so v skladu z mnenjem Odbora za prevoz nevarnega blaga iz člena 9 Direktive 96/49 ES -

SPREJELA NASLEDNJO DIREKTIVO:

Člen 1

Priloga k Direktivi 96/49/ES se nadomesti:

PRILOGA

Pravilnik o mednarodnem železniškem prevozu nevarnega blaga (RID), ki je Priloga I k Dodatku B COTIF, kakor velja od 1. julija 2001, pri čemer se bosta "pogodbenica" in "države ali železnice" nadomestila z "država članica"

NB:

Prečiščeno besedilo različice RID iz leta 2001 bo objavljeno takoj, ko bo na voljo besedilo v vseh uradnih jezikih Skupnosti.

Člen 2

1. Države članice sprejmejo zakone in druge predpise, potrebne za uskladitev s to direktivo v zvezi z nevarnim blagom razreda 7 najpozneje do 31. decembra 2001 in v zvezi z nevarnim blagu drugih razredov najpozneje do 31. decembra 2002. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 29. januarja 2001

Za Komisijo

Loyola De Palacio

Podpredsednica

[1] UL L 235, 17.9.1996, str. 25.

[2] UL L 279, 1.11.2000, str. 44.

--------------------------------------------------
Direktiva Komisije 1999/48/ES

z dne 21. maja 1999

o drugi prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [1], kakor je bila spremenjena z Direktivo Komisije 96/87/ES [2], in zlasti člena 8 direktive,

(1) ker Priloga k Direktivi 96/49/ES vsebuje RID, ki velja od 1. januarja 1997 in je bil od takrat objavljen v vseh jezikih [3];

(2) ker se RID ažurira vsaki dve leti in zato od 1. januarja 1999 velja spremenjena različica s prehodnim obdobjem do 30. junija 1999;

(3) ker je treba v skladu s členom 8 sprejeti vse spremembe, ki so potrebne za prilagoditev tehničnemu in znanstvenemu napredku na področju, ki ga ureja direktiva, in katerih cilj je povezati ta napredek z novimi predpisi po postopku iz člena 9;

(4) ker je treba sektor prilagoditi novim predpisom RID in zaradi tega spremeniti Prilogo k Direktivi 96/49/ES;

(5) ker so ukrepi, predvideni s to direktivo, v skladu z mnenjem Odbora iz člena 9 Direktive 96/49/ES;

(6) ker bi bilo treba Pravilnik o mednarodnem železniškem prevozu nevarnega blaga, znan kot RID, kakor je bil spremenjen, dodati k Direktivi 96/49/ES kot prilogo in ker bi se moral uporabljati ne le za čezmejni prevoz, ampak tudi za prevoz v okviru posameznih držav članic,

SPREJELA NASLEDNJO DIREKTIVO:

Člen 1

Priloga k Direktivi 96/49/ES [4] se spremeni:

- Naslednje besedilo

[5]

se črta:

"Priloga vključuje od 1. januarja 1997 veljavne določbe Pravilnika o mednarodnem prevozu nevarnega blaga po železnici (RID), ki je Priloga I k Dodatku B COTIF, pri čemer se bosta "pogodbenica" in "države ali železnice" nadomestila z "država članica".

NB:

Različice RID v vseh uradnih jezikih Skupnosti bodo objavljene takoj, ko bo besedilo pripravljeno v vseh jezikih."

- Priloga se spremeni v skladu s Prilogo k tej direktivi.

Člen 2

1) Države članice sprejmejo zakone in druge predpise, potrebne za uskladitev s to direktive, do 1. julija 1999. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2) Države članice preložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 21. maja 1999

Za Komisijo

Neil Kinnock

Član Komisije

[1] UL L 235, 17.9.1996, str. 25.

[2] UL L 335, 24.12.1996, str. 45.

[3] UL L 294, 31.10.1998, str. 1.

[4] Objavljeno v UL L 294, 31.10.1998, str. 1.

[5] Besedilo v členu 1 Direktive Komisije 96/87/ES.

--------------------------------------------------

PRILOGA

Glej: Direktivo Komisije 2003/29/ES, UL L 90, 8.4.2003, str. 47.

--------------------------------------------------
Direktiva Komisije 1999/9/ES

z dne 26. februarja 1999

o spremembah Direktive 97/17/ES o izvajanju Direktive Sveta 92/75/EGS v zvezi z energijskim označevanjem gospodinjskih pomivalnih strojev

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/75/EGS z dne 22. septembra 1992 o navajanju porabe energije in drugih virov gospodinjskih aparatov s pomočjo nalepk in standardiziranih podatkov o izdelku [1] ter zlasti člena 9 Direktive,

ker se Direktiva Sveta 92/75/EGS v zvezi z energijskim označevanjem gospodinjskih pomivalnih strojev izvaja z Direktivo Komisije 97/17/ES [2];

ker sta se razvoj in sprejem merilnih metod (EN 50242) upočasnila; ker ni usklajenega merilnega standarda, dobavitelji ne morejo izpolniti svojih obveznosti iz Direktive 97/17/ES; ker je treba zato izvajanje te direktive odložiti;

ker so ukrepi, predvideni s to direktivo, v skladu z mnenjem odbora, ustanovljenega s členom 10 Direktive 92/75/EGS,

SPREJELA NASLEDNJO DIREKTIVO:

Člen 1

Člen 4(1) Direktive 97/17/ES se nadomesti:

"1. Države članice sprejmejo in objavijo zakone in druge predpise, potrebne za uskladitev s to direktivo, do 28. februarja 1999. O tem takoj obvestijo Komisijo. Te predpise uporabljajo od 1. marca 1999.

Vendar države članice do 31. julija 1999 dovolijo:

- dajanje na trg, oglaševanje in/ali razstavljanje izdelkov, in

- razdeljevanje tiskanih sporočil iz člena 2(4),

ki niso v skladu s to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice."

Člen 2

Ta direktiva začne veljati tretji dan po objavi v Uradnem listu Evropskih skupnosti.

Člen 3

Ta direktiva je naslovljena na države članice.

V Bruslju, 26. februarja 1999

Za Komisijo

Christos Papoutsis

Član Komisije

[1] UL L 297, 13.10.1992, str. 16.

[2] UL L 118, 7.5.1997, str. 1.

--------------------------------------------------
Direktiva Komisije 94/14/ES

z dne 29. marca 1994

o spremembi Sedme direktive 76/372/EGS o uvedbi analitskih metod Skupnosti za uradni nadzor krme

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/373/EGS z dne 20. julija 1970 o uvedbi metod vzorčenja in analiz Skupnosti za uradni nadzor krme [1], kakor je bila nazadnje spremenjena z Uredbo (HES) 3768/85 [2], in zlasti člena 2 Direktive,

ker Sedma direktiva Komisije 76/372/EGS [3], kakor je bila nazadnje spremenjena z Direktivo 92/95/EGS [4], predpisuje metode za določanje aflatoksina B1;

ker je treba še enkrat revidirati trenutno uporabljano metodo odmerjanja, da bi natančno navedli delovni postopek za pripravo vzorca, in določiti pravila za izražanje rezultatov;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

Priloga k Direktivi 76/372/EGS se spremeni, kakor je prikazano v Prilogi.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje leto dni po začetku veljave te direktive. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 29. marca 1994

Za Komisijo

René Steichen

Član Komisije

[1] UL L 170, 3.8.1970, str. 2.

[2] UL L 362, 31.12.1985, str. 8.

[3] UL L 102, 15.4.1976, str. 8.

[4] UL L 327, 13.11.1992, str. 54.

--------------------------------------------------

PRILOGA

Del C Priloge k Direktivi 76/372/EGS se nadomesti z naslednjim:

"C. Opombe v zvezi z metodama A in B

1. Razmastitev

Vzorce, ki vsebujejo več kakor 5 % maščob, moramo razmastiti s petroletrom (vrelišče 40 do 60 oC) po pripravah, navedenih v 5.1.

V takih primerih morajo biti rezultati analize izraženi glede na maso nerazmaščenega vzorca.

2. Obnovljivost rezultatov za metodo A

Obnovljivost rezultatov, tj. odstopanje med rezultati, dobljenimi v dveh ali več laboratorijih na istem vzorcu, je bila ocenjena pri:

± 50 % glede na srednjo vrednost za srednje vrednosti aflatoksina B od 10 do 20 μg/kg;

± 10 μg/kg k srednji vrednosti za srednje vrednosti, večje od 20 in do 50 μg/kg;

± 20 % glede na srednjo vrednost za srednje vrednosti nad 50 μg/kg."

--------------------------------------------------
Direktiva Komisije 92/37/EGS

z dne 30. aprila 1992

o šestnajsti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila spremenjena z Direktivo 92/32/EGS [2], in zlasti člena 19 Direktive,

ker Priloga I k Direktivi 67/548/EGS vsebuje seznam nevarnih snovi, skupaj s podatki o postopkih razvrščanja in označevanja za vsako snov; ker je pregled seznama v Prilogi I navedenih nevarnih snovi pokazal, da je treba ta seznam prilagoditi najnovejšim znanstvenim in tehničnim spoznanjem; ker je treba temu seznamu dodati nekaj snovi, ki so bile prijavljene Komisiji v skladu z Direktivo;

ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I k Direktivi 67/548/EGS se spremeni:

1. Navedbe v Prilogi I k tej direktivi nadomestijo ustrezne navedbe iz Priloge I.

2. Navedbe v Prilogi II k tej direktivi so prvič dodane v Prilogi I.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. novembra 1993. Države članice o tem takoj obvestijo Komisijo.

2. Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva je naslovljena na države članice.

V Bruslju, 30. aprila 1992

Za Komisijo

Carlo Ripa Di Meana

Član Komisije

[1] UL 196, 16.8.1967, str. 1.

[2] UL L 154, 5.6.1992, str. 1.

--------------------------------------------------

PRILOGA I in PRILOGA II

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------
Direktiva Komisije

z dne 7. junija 1990

o četrti spremembi Priloge k Direktivi Sveta 79/117/EGS o prepovedi prometa in uporabe fitofarmacevtskih sredstev, ki vsebujejo nekatere aktivne snovi

(90/335/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo nekatere aktivne snovi [1], kakor je bila nazadnje spremenjena z Direktivo 89/365/EGS [2], in zlasti člena 6 Direktive,

ker razvoj znanstvenega in tehničnega znanja zahteva nekatere spremembe Priloge k Direktivi 79/117/EGS;

ker je zaželeno, da se črtajo nekatera začasna odstopanja od prepovedi, ki so predpisane v Direktivi, saj so zdaj na voljo manj nevarni načini obdelave;

ker so vse države članice obvestile Komisijo, da ne nameravajo ali pa ne nameravajo več uporabljati teh odstopanj;

ker so ukrepi, predpisani s to direktivo, skladni z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

Priloga k Direktivi 79/117/EGS se spremeni:

1. V Delu A, "Živosrebrove spojine":

(a) v točki 4, "Alkilživosrebrove spojine", se besedilo v stolpcu 2 črta;

(b) v točki 5, "Alkoksialkil in aril živosrebrove spojine", se besedilo v stolpcu 2 nadomesti z: "Obdelave žitnih semen".

2. V Delu B, "Perzistentne organoklorove spojine":

(a) v točki 1, "Aldrin", se besedilo v stolpcu 2 črta;

(b) v točki 5, "Endrin", se besedilo v stolpcu 2 črta.

Člen 2

Države članice sprejmejo zakone in druge predpise, potrebne za uskladitev s to direktivo, najkasneje do 1. januarja 1991. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 7. junija 1990

Za Komisijo

Ray Mac Sharry

Član Komisije

[1] UL L 33, 8.2.1979, str. 36.

[2] UL L 159, 10.6.1989, str. 58.

--------------------------------------------------